शेयर बाजार में गिरावट, सेंसेक्स 275 अंक लुढ़का  
प्रमुख सूचकांक सेंसेक्स 274.78 अंकों की गिरावट के साथ 16213.46 पर जबकि निफ्टी 76.95 अंकों की गिरावट के साथ 4866.70 पर बंद हुआ।
देश के शेयर बाजारों में सप्ताह के अंतिम कारोबारी दिवस शुक्रवार को गिरावट का रुख देखा गया। प्रमुख सूचकांक सेंसेक्स 274.78 अंकों की गिरावट के साथ 16213.46 पर जबकि निफ्टी 76.95 अंकों की गिरावट के साथ 4866.70 पर बंद हुआ।  आज सुबह बम्बई स्टॉक एक्सचेंज (बीएसई) का संवेदी सूचकांक सेंसेक्स 229.80 अंकों की गिरावट के साथ 16258.44 पर जबकि नेशनल स्टॉक एक्सचेंज (एनएसई) का निफ्टी 72.90 अंकों की गिरावट के साथ 4870.75 पर खुला। सेंसेक्स ने 16342.57 के ऊपरी और 16142.32 के निचले स्तर तक जबकि निफ्टी ने 4918.35 के ऊपरी और 4841.75 के निचले स्तर तक कारोबार किया। सेंसेक्स में शामिल कोल इंडिया (1.10 फीसदी), मारुति सुजुकी (1.08 फीसदी), हिंडाल्को इंडस्ट्रीज (1.00 फीसदी), जिंदल स्टील (0.62 फीसदी) और एनटीपीसी (0.39 फीसदी) के शेयरों में तेजी दर्ज की गई।   जय प्रकाश एसोसिएट्स (4.67 फीसदी), महिंद्रा एंड महिंद्रा (3.62 फीसदी), भेल (3.45 फीसदी), बजाज ऑटो (3.46 फीसदी), स्टरलाइट इंडस्ट्रीज (3.20 फीसदी), टाटा मोटर्स (3.07 फीसदी), आरआईएल (3.05 फीसदी) और टाटा पावर (3.00) के शेयरों में तीन फीसदी से अधिक की गिरावट दर्ज की गई। बीएसई सभी 13 सेक्टरों में गिरावट का रुख देखा गया। पूंजीगत वस्तु (2.58 फीसदी), वाहन (2.26 फीसदी), तेल एवं गैस (2.04 फीसदी), बिजली (1.80 फीसदी) और रियल्टी (1.31 फीसदी) सेक्टर में सबसे अधिक गिरावट दर्ज की गई।   बीएसई में कारोबार का रुख नकारात्मक रहा। कुल 1040 कम्पनियों के शेयरों में तेजी जबकि 1648 कम्पनियों के शेयरों में गिरावट का रुख देखा गया। बीएसई के मिडकैप और स्मॉलकैप सूचकांकों में भी गिरावट दर्ज की गई। मिडकैप 48.85 अंक गिरकर 5620.85 पर जबकि स्मॉलकैप 54.49 अंक गिरकर 6053.51 पर बंद हुआ।